ایستانبولدا، مارمارای و آوراسیا تونلینده سونرا بیر خیال داها گئرچک اولور.
ایستانبول بوغازی‌نین آلتین‌دان پیاده‌لرین کئچیشینی تامین ائده‌جک تونلین تیکیلمه‌سینه چوخ یاخیندا باش‌لانیر.
قازما ایشلری تامام‌لانان اوسکودار-کاباتاش تونلین‌دن، پیاده‌لرین یانیندا بیسکلت ایستیفاده ائدن وطنداش‌لار دا کئچه بیله‌جک.
مارمارای و مترو خطلریله اینتقراسیون اولا‌جاق و اؤنوموزدکی آی تیکیلمه ایشلرینه باش‌لانا‌جاق تونل، 600 گونده تامام‌لانا‌جاق.
اینسان امنیتی‌نین ان اوست سویه‌ده تامین ائدیلمه‌سی اوچون عقل‌لی و تکنولوژیک سیستم‌لرله تجهیز ائدیله‌جک تونلده، هاوالاندیرما و جان امنیتی ده گؤز اؤنونده توتولاجاق.
جیب تلفونو و سنسورلارلا پیاده‌لر ایزلنیله‌رک، امنیت تدبیری آلینا بیله‌جک.
تونلین دیوارلاری و ایچ تجهیزاتی، صنعت قالریسی، سرگی و فعالیت اوچون ده ایستیفاده ائدیله‌جک.
تخمینن 2 کیلومتر اوزونلوغون‌داکی تونل، گئدن بانت سیستمیله سرعت‌لی بیر شکیلده کئچیله بیله‌جک.
ایستانبولون کوتلوی نقلیات سیستمینه اهمیت‌لی بیر قاتقی تامین ائده‌جک پروژه‌نین، توریستیک ثمره‌سی اولماسی دا پلانلاشدیریلیر.
